ai4bharat/Pralekha huggingface dataset:
குடியரசுத் தலைவர் செயலகம்
இமாச்சாலப் பிரதேசப் பல்கலைக்கழகத்தின் 26-வது பட்டமளிப்பு விழாவில் குடியரசுத் தலைவர் பங்கேற்பு
சிம்லாவில் உள்ள இமாச்சாலப் பிரதேசப் பல்கலைக்கழகத்தின் 26-வது பட்டமளிப்பு விழாவில் குடியரசுத் தலைவர் திருமதி திரௌபதி முர்மு பங்கேற்றார். விழாவில் உரையாற்றிய அவர், கடந்த 1970-ம் ஆண்டு முதல் உயர் கல்வித்துறைக்கு இமாச்சலப்பிரதேசப் பல்கலைக்கழகம் மிக முக்கியப்பங்கு வகித்து வருவதாகக் கூறினார். இந்தப் பல்கலைக்கழகத்தின் முன்னாள் மாணவர்கள் கலை, மருத்துவம், நீதி, விளையாட்டு, சமூக சேவை, அரசியல் உள்ளிட்ட பல்வேறு துறைகளில் தங்களது தலைசிறந்த பங்களிப்பை அளித்து வருவதை நினைவு கூர்ந்தார்.
இமாச்சலப் பிரதேசத்தின் சீதோஷ்ண நிலை, உலக நாடுகளின் மக்களை வெகுவாகக் கவர்ந்து வருவதுடன், இந்தப் பகுதி பல்வேறு தாவரங்கள் மற்றும் விலங்கினங்களின் தொன்மை வாய்ந்த புகலிடமாகத் திகழ்வதையும் குறிப்பிட்டார். இருப்பினும், பருவநிலை மாறுபாடு, இந்த மாநிலத்தின் சுற்றுச்சூழலில் பெரும் தாக்கத்தை ஏற்படுத்தியிருப்பதால், இந்தத் தொன்மை வாய்ந்த இயற்கை பாரம்பரியத்தை பாதுகாப்பதுடன், நீடித்த வளர்ச்சிக்கான இலக்கை எட்டுவதற்கும் நாம் அனைவரும் ஒருங்கிணைந்து செயல்படுவதே தற்போதையத் தேவை என்று குறிப்பிட்டார்.
அறிவியல் மனப்பான்மை, மனிதநேயம், சீர்திருத்தத்திற்கான உத்வேகம் ஆகியவற்றை உருவாக்குவதே ஒவ்வொரு குடிமகனின் அடிப்படைக் கடமையாகும் என்றார். பட்டம் பெற்று வாழ்வில் அடுத்த அத்தியாயத்திற்குள் நுழையும் மாணவர்கள், தங்களது தனிப்பட்ட இலக்கையும், தேசத்தின் இலக்குகளையும் இணைத்துக்கொண்டு நாட்டின் வளர்ச்சிக்கு வித்திடும் துறைகளைத் தேர்ந்தெடுத்து தங்களின் பங்களிப்புடன் பீடு நடைப்போடவேண்டும் என்று அறிவுறுத்தினார்.
இந்திய இளைஞர்கள் உலகளவில் தங்களது திறமைகளை நிரூபித்து சாதித்து வருவதாகக் குறிப்பிட்ட அவர், பெரும்பாலானவர்கள் ஸ்டார்ட் –அப் நிறுவனங்களை உருவாக்கியிருப்பதே இதற்கு மிகச்சிறந்த உதாரணம் என்றும் கூறினார்.
இளைஞர்கள் தொழில் முனைவோர்களாக வலம் வருவதற்குத் தேவையான ஊக்குவிப்புகளை வழங்கி அவர்களைப் பாதுகாக்கும் மையங்களை உருவாக்க, இமாச்சலப்பிரதேசப் பல்கலைக்கழகம் முனைப்பான நடவடிக்கையை மேற்கொண்டு வருவது மகிழ்ச்சியளிப்பதாகக் குடியரசுத்தலைவர் திருமதி திரௌபதி முர்மு தெரிவித்தார்.
(
பாதுகாப்பு அமைச்சகம்
சூடானில் இருந்து IAF C-17 விமானம் மூலம் ராணுவ உத்திகளின் அடிப்படையில் ஏறத்தாழ 24 மணிநேரத்தில் செயல்படுத்தப்பட்ட மீட்பு நடவடிக்கை
03 - 04 மே 2023 நள்ளிரவு நேரத்தில், இந்திய விமானப்படையின் சி-17 குளோப்மாஸ்டர் விமானம் ஹிண்டனில் இருந்து வான்வழியாக இரவு முழுவதும் பறந்து சவூதி அரேபியாவின் ஜெட்டாவில் அதிகாலையில் தரையிறங்கியது. ஜெட்டாவிலிருந்து இடைநில்லா பயணத்தை மேற்கொள்வதற்காக விமானம் அங்கே எரிபொருள் நிரப்பிக் கொண்டு போரால் பாதிக்கப்பட்டுள்ள சூடான் வழியாக இந்தியா திரும்பியது. சூடானில் எரிபொருள் கிடைக்காத நிலை மற்றும் எரிபொருள் நிரப்புவதில் தாமதம் ஏற்படுவதைத் தவிர்க்க ஜெட்டாவிலிருந்து விமானம் அதிகப்படியான எரிபொருளை நிரப்பிக் கொண்டு சென்றது. இந்த பணியானது 192 பயணிகளை மீட்பதற்காக மேற்கொள்ளப்பட்டது. மீட்கப்பட்டவர்களில் பெரும்பாலும் பெண்கள், குழந்தைகள் மற்றும் முதியவர்கள் இந்தியக் குடியுரிமை கொண்ட வெளிநாட்டினர் அல்லது இந்தியாவின் வெளிநாட்டு குடிமக்கள் ஆவர். இவர்களை ஜெட்டாவிற்கு அழைத்துச் செல்ல முடியவில்லை. எனவே கனரக ஜெட் விமானம் மூலம் இடைநில்லா விமானத்தில் நேரடியாக இந்தியாவுக்கு பறக்க வேண்டியிருந்தது.
சூடானில், மீட்புக் குழு கனரக ஜெட் விமானத்தை தரையிறக்க ஒரு தாக்குதல் அணுகுமுறையை மேற்கொண்டது. ஏதேனும் அவசரநிலை ஏற்படுமேயானால் விமானத் தளத்திலிருந்து விரைவாக வெளியேறுவதற்கு வாய்ப்பாக இருக்கும் என்பதால் தரையிறங்கிய பிறகும் விமானத்தின் என்ஜின்கள் இயங்கி கொண்டே இருக்கும் படி செய்யப்பட்டது.
பயணிகளில் ஒருவர் சுயநினைவை இழந்தபோது பணியாளர்கள் மற்றொரு திட்டமிடப்படாத அவசரநிலையை எதிர்கொண்டனர். இந்த சூழ்நிலையை உடனடியாகவும் திறமையாகவும் கையாண்ட குழுவினர், அவருக்கு 100% ஆக்சிஜனை கொடுத்து அவரது ஆரோக்கியத்தை உறுதி செய்தனர்.
04 மே 2023 அன்று இரவில் அகமதாபாத்தில் விமானம் தரையிறங்கியது. பின்னர் அதே நாளில் பின்னிரவு நேரத்தில் அங்கிருந்து ஹிண்டன் விமானத் தளத்திற்கு அழைத்து வந்தனர். இதற்காக மீட்புக் குழுவினர் ஏறத்தாழ 24 மணிநேரம் தொடர்ந்து பயணித்துப் பணியாற்றினர்.
விவசாயத்துறை அமைச்சகம்
பொது முடக்கக் கட்டுப்பாடுகளில் இருந்து வேளாண் பண்ணைப் பிரிவுக்கு மேலும் தளர்வுகள்
கொவிட்-19 பெருந்தொற்று பரவி வரும் நிலையில், 21 நாள் பொது முடக்கம் கடைப்பிடிக்கப்பட்டு வருகிறது. இதனையொட்டி, மத்திய உள்துறை அமைச்சகம் ஏற்கனவே, பேரிடர் மேலாண்மை சட்டத்தின்படி ,விதித்திருந்த கட்டுப்பாடுகளைத் தளர்த்தி உத்தரவிட்டு வருகிறது. உள்துறை அமைச்சகம் தற்போது பிறப்பித்துள்ள நான்காவது பிற்சேர்க்கையில், விவசாயம் மற்றும் அது சார்ந்த பிரிவுகளில் , சலுகைகளையும் , கட்டுப்பாடுகளையும் தளர்த்தி அறிவித்துள்ளது.
இந்தப் பிற்சேர்க்கை உத்தரவின்படி, பொது முடக்கக் கட்டுப்பாடுகளில் இருந்து, வேளாண் எந்திரக்கடைகள், அவற்றின் உதிரி பாகங்கள் , பழுது நீக்குதல், நெடுஞ்சாலைகளில் உள்ள லாரி பழுது நீக்கும் கடைகள் , ஆகியவை வேளாண் உற்பத்திப் பொருள்களை எடுத்துச் செல்லும் வகையில் திறந்திருக்கும் எனத் தெரிவிக்கப்பட்டுள்ளது. இது தவிர, 50 சதவீத தொழிலாளர்களுடன் கூடிய தோட்டங்களைக் கொண்ட தேயிலைத் தொழிலும் இயங்கலாம் என உத்தரவில் கூறப்பட்டுள்ளது.
(Visitor Counter : 116
PIB Headquarters
கொவிட்-19 - பிஐபி செய்தித் தொகுப்பு
12.07.2020
கொவிட்-19 - பிஐபி செய்தித் தொகுப்பு
-
குடியரசுத் துணைத் தலைவர் செயலகம்
-
சுகாதாரம் மற்றும் குடும்ப நலத்துறை அமைச்சகம்
-
பெட்ரோலியம் மற்றம் இயற்கை எரிவாயு அமைச்சகம்
-
சாலைப் போக்குவரத்து மற்றும் நெடுஞ்சாலைத்துறை அமைச்சகம்
-
அறிவியல் மற்றும் தொழில்நுட்பத்துறை
(-
சிறப்பு சேவைகள் மற்றும் கட்டுரைகள்
பிரதமர் அலுவலகம்
அனுமான் ஜெயந்தி – பிரதமர் வாழ்த்து
அனுமான் ஜெயந்தியை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
“हनुमान जयंती की सभी देशवासियों को बहुत-बहुत शुभकामनाएं," என்று பிரதமர் கூறியுள்ளார்.
(Visitor Counter : 8
மத்திய அமைச்சரவை
தேர்தல் மேலாண்மை மற்றும் நிர்வாகத்துறையில் ஒத்துழைப்புக்கான இந்தியா – சுரிநாம் புரிந்துணர்வு ஒப்பந்தத்திற்கு மத்திய அமைச்சரவை ஒப்பதல்
தேர்தல் மேலாண்மை மற்றும் நிர்வாகத்துறையில் ஒத்துழைப்புக்கான இந்தியா – சுரிநாம் புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்பதல் அளித்தது. இந்த ஒப்பந்தத்தில் தேர்தல் நடைமுறை தொடர்பான அமைப்பு சார்ந்த தொழில்நுட்ப மேம்பாடு, தகவல் பரிவர்த்தனை ஆதரவு, நிறுவன வலுப்படுத்துதல் மற்றும் திறன்மேம்பாடு, பணியாளர்களுக்கான பயிற்சி, அடிக்கடி ஆலோசனைகள் நடத்துதல் போன்ற துறைகள் அறிவு மற்றும் அனுபவ பரிமாற்றத்திற்கும் இந்த ஒப்பந்தம் வகை செய்கிறது.
இந்தப் புரிந்துணர்வு ஒப்பந்தத்தினால் இருதரப்பு ஒத்துழைப்பு வலுப்படும். சுரிநாமுக்கு தொழில்நுட்ப உதவி அளித்தல், திறன்மேம்பாட்டு ஆதரவளித்தல் போன்ற துறைகளில் ஒத்துழைப்பு வழங்குவதை இந்த ஒப்பந்தம் நோக்கமாகக் கொண்டுள்ளது.
-------
(Visitor Counter : 86
பிரதமர் அலுவலகம்
முன்னேற விரும்பும் மாவட்டங்கள் திட்டத்தின் வெற்றிக்கு பிரதமர் மகிழ்ச்சி தெரிவித்துள்ளார்
சுகாதாரம், ஊட்டச்சத்து, கல்வி, ஏற்றுமதி போன்ற அளவீடுகளில் முன்னேற விரும்பும் மாவட்டங்கள் திட்டத்தின் வெற்றி குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார்.
ட்விட்டரில் பிரதமர் கூறியிருப்பதாவது:
“சுகாதாரம், ஊட்டச்சத்து, கல்வி, ஏற்றுமதி என எதுவாக இருந்தாலும், பல்வேறு அளவீடுகளில் முன்னேற விரும்பும் மாவட்டங்கள் திட்டத்தின் வெற்றி நெஞ்சத்தை நெகிழச் செய்கிறது. முன்னேற விரும்பும் மாவட்டங்கள் திட்டம் காரணமாக லட்சக்கணக்கானவர்களின் வாழ்க்கையில் மாற்றம் ஏற்பட்டிருப்பதை காண்பது மகிழ்ச்சியாக உள்ளது”.
நுகர்வோர் நலன், உணவு மற்றும் பொது விநியோகம் அமைச்சகம்
எதிர்வரும் 2023-24 ஆம் ஆண்டு கரீஃப் சந்தைப் பருவத்தில்  521.27 இலட்சம் மெட்ரிக் டன் நெல் கொள்முதல் செய்ய உத்தேசிக்கப்பட்டுள்ளது
2023-24 ஆம் ஆண்டு கரீஃப் பருவத்திற்கான கொள்முதல் ஏற்பாடுகள் குறித்து விவாதிக்க மத்திய அரசின் உணவு மற்றும் பொது விநியோகத் துறையின் செயலாளர் 21.08.2023 அன்று மாநில உணவு செயலாளர்கள் மற்றும் இந்திய உணவுக் கழகத்தின் கூட்டத்திற்கு தலைமை தாங்கினார்.
எதிர்வரும் கரீஃப் சந்தைப் பருவம் 2023-24  காலத்தில் 521.27 லட்சம் மெட்ரிக் டன் அரிசி கொள்முதல் செய்ய உத்தேசிக்கப்பட்டுள்ளது, இது கடந்த ஆண்டு மதிப்பீடுகளான 518 லட்சம் மெட்ரிக் டன்னுடன் ஒப்பிடும்போது, முந்தைய கரீஃப் சந்தைப் பருவம் 2022-23  காலத்தில் 496 லட்சம் மெட்ரிக் டன் கொள்முதல் செய்யப்பட்டது. சத்தீஸ்கர்  மற்றும் தெலங்கானா , ஒடிசா , உத்தரப் பிரதேசம் , ஹரியானா , மத்தியப் பிரதேசம் , பீகார் , ஆந்திரப் பிரதேசம் , மேற்கு வங்கம்  மற்றும் தமிழ்நாடு  ஆகியவை அடுத்தடுத்த இடங்களில் உள்ளன.
2023-24 ஆம் ஆண்டில் 33.09 லட்சம் மெட்ரிக் டன் சிறுதானியங்கள் மாநிலங்களால் கொள்முதல் செய்யப்படும் என்று மதிப்பிடப்பட்டுள்ளது. இது 2022-23 ஆம் ஆண்டில் 7.37 லட்சம் மெட்ரிக் டன் கொள்முதல் செய்யப்பட்டுள்ளது. 2023-24ஆம் நிதியாண்டில் தொடங்கி மூன்று ஆண்டுகள் வரை 6 சிறுதானியங்களை கேழ்வரகின் குறைந்தபட்ச ஆதார விலையில் மாநிலங்கள் கொள்முதல் செய்யும் வசதியும் அறிமுகப்படுத்தப்பட்டுள்ளது. சிறுதானியங்களின் கொள்முதல் மற்றும் நுகர்வை அதிகரிப்பதற்காக, மத்திய அரசு சிறுதானியங்களின் விநியோக காலத்தை மாற்றியமைத்துள்ளது, சிறுதானியங்களை மாநிலங்களுக்கு இடையே கொண்டு செல்வதை ஒருங்கிணைத்துள்ளது, மேம்பட்ட மானியம், நிர்வாக கட்டணம் 2% மற்றும் ஆறு சிறுதானியங்களை கொள்முதல் செய்வதற்கான வழிகாட்டுதல்களை திருத்தியுள்ளது. சர்வதேச சிறுதானிய ஆண்டு -2023 காரணமாக மட்டுமல்லாமல், பயிர்களை பன்முகப்படுத்துவதற்கும் உணவு முறைகளில் மேம்பட்ட ஊட்டச்சத்துக்கும் சிறுதானியங்களை கொள்முதல் செய்வதில் கவனம் செலுத்துமாறு மாநிலங்கள் / யூனியன் பிரதேசங்களுக்கு அறிவுறுத்தப்பட்டது.
இக்கூட்டத்தில், தேவையான சாக்குப்பைகள், நிர்ணயிக்கப்பட்ட கிடங்குகளில் இருந்து நியாயவிலைக் கடைகளுக்கு உணவு தானியங்களை கொண்டு செல்வதற்கான வழித்தடத்தை மேம்படுத்துதல், கொள்முதல் நிலையங்களில் உள்கட்டமைப்பை மேம்படுத்துதல், கோதுமை இருப்பு வரம்பு இணையதளம் உள்ளிட்டவை குறித்து ஆலோசிக்கப்பட்டது.
ஆந்திரா, அசாம், பீகார், சத்தீஸ்கர், குஜராத், ஹரியானா, இமாச்சல பிரதேசம், ஜம்மு காஷ்மீர், ஜார்கண்ட், கர்நாடகா, ராஜஸ்தான், கேரளா, மத்திய பிரதேசம், மகாராஷ்டிரா, ஒடிசா, பஞ்சாப், தமிழ்நாடு, தெலுங்கானா, திரிபுரா, உத்தரபிரதேசம், உத்தரகண்ட் மற்றும் மேற்கு வங்கம் ஆகிய மாநிலங்களின் உணவுத்துறை முதன்மை செயலாளர் / செயலாளர் அல்லது பிரதிநிதிகள் கூட்டத்தில் கலந்து கொண்டனர். இந்த கூட்டத்தில் இந்திய உணவுக் கழகத்தின் தலைவர் மற்றும் நிர்வாக இயக்குநர் மற்றும் இந்திய உணவுக் கழகம், உணவு மற்றும் பொது விநியோகத் துறை, இந்திய வானிலை ஆய்வுத் துறை மற்றும் வேளாண்மை மற்றும் விவசாயிகள் நலத்துறை ஆகியவற்றின் பிற அதிகாரிகளும் கலந்து கொண்டனர்.
எரிசக்தி அமைச்சகம்
தெஹ்ரி ஹைட்ரோ டெவலப்மென்ட் கார்ப்பரேஷன் லிமிடெட் மற்றும் நார்த் ஈஸ்டர்ன் எலக்ட்ரிக் பவர் கார்ப்பரேஷன் லிமிடெட்டை ஆய்வு செய்த மத்திய மின் துறை அமைச்சர், சூரிய சக்தி/காற்றாலை திட்டங்களில் கவனம் செலுத்துமாறு வலியுறுத்தல்
தெஹ்ரி ஹைட்ரோ டெவலப்மென்ட் கார்ப்பரேஷன் லிமிடெட் மற்றும் நார்த் ஈஸ்டர்ன் எலக்ட்ரிக் பவர் கார்ப்பரேஷன் லிமிடெட் ஆகியவற்றின் ஆய்வு கூட்டங்களை மத்திய மின் துறை அமைச்சர் திரு ஆர் கே சிங் நேற்று நடத்தினார்.
சூரிய சக்தி/காற்றாலை திட்டங்களில் கவனம் செலுத்துமாறு இரு நிறுவனங்களும் அறிவுறுத்தப்பட்டன. அவற்றின் மூலதன செலவினங்களை அதிகரிக்குமாறும், மூன்றாம் காலாண்டின் இறுதிக்குள் 90 சதவீத மூலதன செலவின நிதியை செலவிடுமாறும் இரண்டு மத்திய பொதுத்துறை நிறுவனங்களையும் அமைச்சர் வலியுறுத்தினார்.
குர்ஜா சூப்பர் அனல் மின் திட்டத்திற்காக கரியமல தொழில்நுட்பத்தை நிறுவ எடுத்த நடவடிக்கைகளுக்காக தெஹ்ரி ஹைட்ரோ டெவலப்மென்ட் கார்ப்பரேஷன் லிமிடெட்டை திரு சிங் பாராட்டினார். தேசிய பசுமை ஹைட்ரஜன் இயக்கத்தின் கீழ் பசுமை ஹைட்ரஜன் துறையில் நுழைந்ததற்காக நிறுவனத்தை பாராட்டிய அமைச்சர், உத்தரப் பிரதேசத்தின் சித்திரகூட் மாவட்டத்தில் அதன் 800 மெகவாட் பசுமை ஹைட்ரஜன் உற்பத்தி மற்றும் சேமிப்பு திட்டத்தை சுட்டிக்காட்டினார்.
அனல் மின் நிலையத்தின் கட்டுமானம் மற்றும் சுரங்கங்களின் மேம்பாடு ஆகியவற்றுக்காக இரு புதிய பிரிவுகளை உருவாக்குமாறு தெஹ்ரி ஹைட்ரோ டெவலப்மென்ட் கார்ப்பரேஷன் லிமிடெட் கேட்டுக்கொள்ளப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1760272
ரெயில்வே அமைச்சகம்
நாக்பூர் ரயில் நிலையத்தில், வந்தே பாரத் விரைவு ரயில் சேவையை பிரதமர் கொடியசைத்துத் தொடங்கிவைத்தார்
நாக்பூர்-பிலாஸ்பூர் இடையேயான வந்தே பாரத் விரைவு ரயில் சேவையை, நாக்பூர் ரயில் நிலையத்தின் 1ம் எண் பிளாட்பாரத்தில், பிரதமர் திரு. நரேந்திர மோடி இன்று கொடியசைத்துத் தொடங்கி வைத்தார்.
வந்தே பாரத் விரைவு ரயிலின் பெட்டிகள், மற்றும் அதில் பயணிகளுக்கு ஏற்படுத்தப்பட்டுள்ள வசதிகளையும் முன்னதாக பிரதமர் ஆய்வு செய்தார். வந்தே பாரத் விரைவு ரயிலின் கட்டுப்பாட்டு மையத்திலும், ஆய்வு மேற்கொண்ட திரு. மோடி, நாக்பூர் மற்றும் அஜ்னி ரயில் நிலையங்களின் மேம்பாட்டுப் பணிகளையும் பார்வையிட்டார்.
இந்த புதிய ரயில்சேவை மூலம் நாக்பூர்-பிலாஸ்பூர் இடையேயான பயண நேரம், 7-8 மணி நேரத்தில் இருந்து 5 மணி 30 நிமிடங்களாகக் குறைக்கப்பட்டுள்ளது.
இதுகுறித்து, பிரதமர் வெளியிட்டுள்ள டுவிட்டர் பதிவில், நாக்பூர்-பிலாஸ்பூர் இடையேயான வந்தே பாரத் விரைவு ரயில் சேவையைக் கொடியசைத்துத் துவக்கிவைக்கப்பட்டது. இதன் மூலம் ரயில்வே இணைப்பு கணிசமாக அதிகரிக்கும் எனக் குறிப்பிட்டுள்ளார்.
இந்த நிகழ்ச்சியில் பிரதமருடன், மகாராஷ்டிர முதலமைச்சர் திரு. ஏக்நாத் ஷிண்டே, அம்மாநில ஆளுநர் திரு. பகத்சிங் கோஷ்யாரி, துணை முதலமைச்சர் திரு. தேவேந்திர பட்னவிஸ், மத்திய சாலை மற்றும் நெடுஞ்சாலைத் துறை அமைச்சர் திரு. நிதின் கட்கரி ஆகியோரும் கலந்துகொண்டனர்.
பின்னணி:
வந்தே பாரத் ரயில் அறிமுகப்படுத்தப்பட்டிருப்பதன் மூலம், அந்தப் பிராந்தியத்தின் சுற்றுலா மேம்படுவதுடன், பயணிகளுக்கு வேகமான மற்றும் சொகுசான ரயில்வேப் பயணத்திற்கும் உதவும். இந்த ரயிலின் மூலம் நாக்பூர்-பிலாஸ்பூர் இடையேயான தூரத்தை 5 மணி 30 நிமிடங்களில் கடக்க முடியும். இது நாட்டில் அறிமுகப்படுத்தப்பட்ட 6 –வது வந்தே பாரத் ரயில் ஆகும். இந்த ரயில், இதற்கு முன்பு அறிமுகப்படுத்தப்பட்ட ரயில்களை விட, அதி நவீன வசதிகளைக் கொண்டிருப்பதுடன், பயண தூரத்தை அதிவேகமாகக் கடக்கும் திறன் படைத்தது. குறைந்த பட்சம் மணிக்கு 100 கிலோ மீட்டர் முதல் , அதிகபட்சமாக மணிக்கு 180 கிலோ மீட்டர் வரை இந்த ரயில் வேகமாகச் செல்லும். முந்தைய ரயில்களைவிடக் குறைந்த, அதாவது 392 கிலோ எடை கொண்டது, இந்த மேம்படுத்தப்பட்ட ரயில். சுற்றுச்சூழலுக்கு உகந்த வகையில், 15 சதவீதம் மின்சாரச் சேமிப்பு அம்சங்களை உள்ளடக்கியது. எக்ஸிக்யூடிவ் கிளாஸ் பயணிகளுக்கு ஒரு பக்க சாய்வு இருக்கை வசதி, இந்த ரயிலில் அனைத்துபிரிவு பெட்டிகளிலும் வழங்கப்படுகிறது.
ஆக மொத்தம் பயணிகளுக்கு விமானத்தில் பயணம் செய்த அனுபவத்தை இந்த ரயில் கொடுக்கும்.
சுகாதாரம் மற்றும் குடும்ப நலத்துறை அமைச்சகம்
இளம் தலைமுறைக்கு தரமானக் கல்வியை வழங்குவதில் அரசு உறுதி பூண்டுள்ளது: மத்திய அமைச்சர் டாக்டர் மன்சுக் மாண்டவியா
“அரசின் ஆக்கப்பூர்வமான முயற்சிகளின் காரணமாக கடந்த எட்டு ஆண்டுகளில் எம்.பி.பி.எஸ் இடங்கள் 87%, மேல்நிலை படிப்புகளுக்கான இடங்கள் 105% என்ற வகையில் குறிப்பிடத்தக்க அளவு உயர்ந்திருக்கின்றன”, என்று மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா கூறியுள்ளார்.
கல்வியில் கணிசமான மாற்றத்தை ஏற்படுத்துவதை நோக்கிய அரசின் உறுதிப்பாட்டை வலியுறுத்தி செய்தியாளர்களிடையே பேசிய அவர் இவ்வாறு தெரிவித்தார். “இளம் தலைமுறையினர் தரமானக் கல்வியை அணுகுவதற்காக 2014 முதல் ஏராளமான நடவடிக்கைகள் எடுக்கப்பட்டுள்ளன”, என்றார் அவர்.
“திரு மோடி தலைமையிலான அரசு ஆட்சிக்கு வந்தது முதல் நமது மாணவர்களுக்கு தரமானக் கல்வியை குறைந்த செலவில் அளிப்பதற்கான முயற்சிகள் எடுக்கப்பட்டு வருகின்றன”, என்று மத்திய சுகாதார அமைச்சர் தெரிவித்தார். 2014 இல் 387 ஆக இருந்த மருத்துவக் கல்லூரிகளின் எண்ணிக்கை, 2022 இல் 648 ஆக உள்ளது என்றும், அரசு மருத்துவக் கல்லூரிகளின் எண்ணிக்கை 96%மும், தனியார் கல்லூரிகள் 42%மும் அதிகரித்திருப்பதாகவும் அவர் தெரிவித்தார்.
அரசு மருத்துவக் கல்லூரிகளில் 10000 எம்.பி.பி.எஸ் இடங்களை உருவாக்குவதற்காக 16 மாநிலங்களில் உள்ள 58 கல்லூரிகளில் 3877 இடங்களுக்கு அனுமதி வழங்கப்பட்டுள்ளது. இதேபோல மேல்நிலை படிப்புகளுக்கான இடங்களை அதிகரிக்க 21 மாநிலங்கள், யூனியன் பிரதேசங்களின் 72 மருத்துவக் கல்லூரிகளில் முதல் கட்டமாக 4,058 இடங்களுக்கு அனுமதி அளிக்கப்பட்டுள்ளது என்று அவர் தெரிவித்தார்.
“தூய்மைத் திட்டத்தின் வாயிலாக மட்டும் பள்ளிகளில் 4.5 லட்சம் கழிவறைகள் கட்டப்பட்டு இருப்பதோடு மாணவிகளின் கல்வி இடைநிற்றல் 17%லிருந்து 13%ஆகக் குறைந்துள்ளது”, என்று அமைச்சர் கூறினார்.
----
AP/RB/KPG
(Visitor Counter : 96
எரிசக்தி அமைச்சகம்
காஷ்மீரில் ராணுவ நல்லெண்ண பள்ளிகளுக்கு பவர்கிரிட் ஆதரவளிக்கிறது
காஷ்மீரில் மேம்படுத்தப்பட்ட மற்றும் டிஜிட்டல் மயமாக்கப்பட்ட பத்து ராணுவ நல்லெண்ண பள்ளிகளை  பவர் கிரிட் கார்ப்பரேஷன் ஆஃப் இந்தியா லிமிடெட் இன்று நாட்டுக்கு அர்ப்பணித்தது.
லெப்டினன்ட் ஜெனரல் டி பி பாண்டே, பவர்கிரிட் வடக்கு மண்டலம்- II செயல் இயக்குநர் திரு எஸ் கைலாஷ் ரத்தோர் மற்றும் பவர்கிரிட் மற்றும் இந்திய ராணுவத்தின் இதர மூத்த அதிகாரிகள் முன்னிலையில் இது நடைபெற்றது.
இந்த வகுப்பறைகள் பவர்கிரிட் நிறுவனத்தின் பெருநிறுவன சமூக பொறுப்புணர்வு  முயற்சியின் கீழ் மேம்படுத்தப்பட்டு டிஜிட்டல் மயமாக்கப்பட்டுள்ளன.
பத்து ராணுவ நல்லெண்ண பள்ளிகளில் தொழில்நுட்பம் சார்ந்த கல்வியை மாணவர்களுக்கு வழங்க இந்திய ராணுவத்திற்கு ரூ 3.09 கோடி நிதி உதவியை பவர்கிரிட் அளித்துள்ளது. ஏஜிஎஸ்-போனியார், பாரமுலா, ஏஜிஎஸ்-ஹஜினார், குப்வாரா, ஏஜிஎஸ்-வாய்ன், பந்திபோரா, ஏஜிஎஸ்-சண்டிகாம், குப்வாரா, ஏஜிஎஸ்-புட்கோட், குப்வாரா, ஏஜிஎஸ்-சோபோர், பாரமுலா, ஏஜிஎஸ்-க்ருசன், குப்வாரா, ஏஜிஎஸ்-பெஹிபாக், குல்காம் ஐஷ்முகம், அனந்த்நாக், ஏஜிஎஸ்- வுசூர், அனந்த்நாக் ஆகியவை இந்த பள்ளிகளாகும்.
பவர்கிரிட்டின் இந்த முயற்சியின் காரணமாக சுமார் 5000 மாணவர்களுக்கு டிஜிட்டல் கற்றல் மூலம் சமீபத்திய தொழில்நுட்பம், அறிவியல், கலாச்சார முன்னேற்றங்கள் கிடைப்பதோடு டிஜிட்டல் உபகரணங்கள் உதவியுடன் தகவல்களை விரைவாக அணுக உதவுகிறது. இந்த முன்முயற்சியின் மூலம், காஷ்மீர் பள்ளத்தாக்கின் மாணவர்களின் நன்மைக்காக சமீபத்திய கற்பித்தல் தீர்வுகள் கிடைக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758555
தகவல் மற்றும் ஒலிபரப்பு அமைச்சகம்
‘சுதந்திரத்தின் அமிர்தப் பெருவிழாக் கதைகள்’ என்று பொருள்படும் “ஆசாதி கி அம்ரித் கஹானியான்' எனும் குறு-வீடியோ தொடரை மத்திய தகவல் ஒலிபரப்புத்துறை அமைச்சர் திரு அனுராக் தாக்கூர் தொடங்கி வைத்தார்
விடுதலைப் பெருவிழாக் கொண்டாட்டத்தின் ஒரு பகுதியாக 2021-ம் ஆண்டு மார்ச் 12-ம் தேதி மாண்புமிகு பிரதமர் திரு நரேந்திர மோடி தொடங்கி வைத்த நிலையில், Netflix என்ற 'OTT' தளத்துடன் இணைந்து உருவாக்கப்பட்ட 'சுதந்திரம் தொடர்பான அமிர்தப் பெருவிழாக் கதைகள்' என்ற குறு வீடியோ தொடரை மத்திய தகவல் ஒலிபரப்புத் துறை அமைச்சர் திரு அனுராக் சிங் தாக்கூர் தொடங்கி வைத்தார். இந்நிகழ்ச்சியில், தகவல் ஒலிபரப்புத்துறை இணையமைச்சர் டாக்டர் எல் முருகன், தகவல் மற்றும் ஒலிபரப்பு அமைச்சகத்தின் செயலாளர் திரு அபூர்வ சந்திரா, நெட்ஃபிக்ஸ் குளோபல் தொலைக்காட்சி நிறுவனத்தின் தலைவர் திருமதி பேல பஜாரியா ஆகியோர் கலந்து கொண்டனர்.
மாற்றங்களை உருவாக்குகின்ற பெண்களான பித்தோராகரைச் சேர்ந்த பத்ம விருது பெற்ற சுற்றுச்சூழல் ஆர்வலர், திருமதி. பசந்தி தேவி, கோசி நதிக்கு புத்துயிர் அளிப்பதில் அவர் ஆற்றிய பங்களிப்பிற்காக அறியப்பட்டார். 2017-ஆம் ஆண்டில், ஐந்து நாட்களில் இரண்டு முறை எவரெஸ்ட் சிகரத்தை அடைந்த உலகின் முதல் பெண்மணியான பத்மஸ்ரீ விருது பெற்ற திருமதி அன்ஷு ஜம்சென்பா மற்றும் நாட்டின் முதல் பெண் தீயணைப்பு வீரரான திருமதி ஹர்ஷினி கன்ஹேகர் ஆகியோரும் இந்த வெளியீட்டு விழாவில் கலந்து கொண்டனர்.
இந்நிகழ்ச்சியில் பேசிய அமைச்சர் திரு அனுராக் சிங் தாக்கூர், பல்வேறு முயற்சிகளை மேற்கொள்வதுடன் விடுதலைப் பெருவிழாக் கொண்டாட்டங்களில் தகவல் மற்றும் ஒலிபரப்புத்துறை அமைச்சகம் ஒரு முக்கிய அங்கமாக உள்ளது என்று கூறினார். நாட்டின் சுதந்திரத்திற்கான எண்ணங்கள் பெண் விடுதலையுடன் பின்னிப்பிணைந்துள்ளதாகவும், சமூகத்தில் ஒரே மாதிரியான மற்றும் தடைகளை எதிர்த்துப் போராட வேண்டிய பெண்களுக்கு ஆசாதி அல்லது சுதந்திரம் என்ற சொல் ஒரு பரந்த பொருளைக் கொண்டுள்ளதாகவும் அமைச்சர் குறிப்பிட்டார். பெண் விடுதலை என்பது ஒரு சமூகத்தின் விடுதலைக் குறியீட்டின் தனிச்சிறப்பு என்றும் அவர் கூறினார்.
இணைந்து செயல்படுவது குறித்து பேசிய திரு தாக்கூர், "இத்தகைய முயற்சிகள் மூலம் இந்தியர்களின் எழுச்சியூட்டும் கதைகளை வெளிக்கொண்டுவரும் நோக்கிலும், இந்தக் கதைகள் அதிக அளவிலான மக்களுக்கு அதிகாரமளித்து, அவர்களின் இலக்குகளை அடைய ஊக்குவிக்கும்" என்றார்.
பல்வேறு கருப்பொருள்கள் மற்றும் மாறுபட்ட கதைகளை முன்னிலைப்படுத்தும் நீண்ட கால கூட்டாண்மை என்று அவர் கூறினார். "பெண்களுக்கு அதிகாரமளித்தல், சுற்றுச்சூழல் மற்றும் நீடித்த வளர்ச்சி மற்றும் முக்கியத்துவம் வாய்ந்த தினங்கள் உட்பட இருபத்தைந்து காட்சிப் படங்களை Netflix தயாரிக்கும். Netflix இயங்குதளம் அமைச்சகத்திற்க்கென இரண்டு நிமிட குறும்படங்களை தயாரிக்கும், அவை சமூக ஊடக தளங்களில் பகிரப்பட்டு தூர்தர்ஷன் நெட்வொர்க்கில் ஒளிபரப்பப்படும்", என்றும் திரு.தாக்கூர் விவரித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820107
இளைஞர் நலன் மற்றும் விளையாட்டு அமைச்சகம்
மத்திய விளையாட்டுத் துறை அமைச்சகத்தின் முயற்சி 20 புதிய தடகள விளையாட்டுப் பிரிவுகளைச் சேர்ந்த வீரர் வீராங்கனைகள் விளையாட்டு ஒதுக்கீட்டின் கீழ் அரசுப் பணிகள் பெறுவதை உறுதி செய்துள்ளது
20 புதிய தடகள விளையாட்டுப் பிரிவுகளைச் சேர்ந்த வீரர் வீராங்கனைகள் விளையாட்டு ஒதுக்கீட்டின் கீழ் அரசுப் பணிகளைப் பெற வகை செய்யும் மத்திய விளையாட்டுத் துறை அமைச்சகத்தின் ஆலோசனையை மத்திய அரசின் பணியாளர் பயிற்சித் துறை 2020 செப்டம்பர் 1 ம் தேதி ஏற்றுக்கொண்டுள்ளது. இதனை அடுத்து மத்திய அரசுப் பணிகளில் மிகச் சிறந்த விளையாட்டு வீரர் வீராங்கனைகளுக்கான ஒதுக்கீட்டு நியமனத்தில் சேர்க்கப்படும்
விளையாட்டுக்கள் பட்டியலில் இருந்த 43 விளையாட்டுக்கள் தற்போது 63 ஆக உயர்த்தப்பட்டு அவற்றில் உள்நாட்டு மற்றும் பாரம்பரிய விளையாட்டுக்களான மல்லாகம்பம் , கயிறு இழுப்பு, உருளைக் காலணி அணிந்து விளையாடும் ரோல்பால் போன்றவையும் இடம் பெற்றுள்ளன.
அரசின் இந்த முடிவு குறித்துப் பேசிய மத்திய இளைஞர் நலம் மற்றும் விளையாட்டுக்கள் துறை அமைச்சர் திரு கிரண் ரிஜிஜூ, "விளையாட்டு வீரர்களின் ஒட்டுமொத்த நலனைப் பேணுவதற்கு அரசு முதல் முக்கியத்துவம்
அளித்துவருகிறது: பணியாளர் நலன் மற்றும் பயிற்சித் துறைப் பட்டியலில் மேலும் பல விளையாட்டுக்களைச் சேர்த்திருப்பது இந்த வகையில் எடுக்கப்பட்ட நடவடிக்கை. இது, தேசிய மற்றும் சர்வதேச நிலைகளில் சிறந்து விளங்கும் நமது விளையாட்டு வீரர்கள் ,வீராங்கனைகளிடையே உத்வேகத்தை உயர்த்துவதுடன் நாட்டில் விளையாட்டுக்களின் ஒட்டுமொத்த மேம்பாட்டிற்கு உரிய நேர்மறைச் சூழலை ஏற்படுத்த உதவும்" என்று கூறினார்.
இது குறித்த மேலும் விவரங்களுக்கு
https://pib.gov.in/PressReleasePage.aspx?PRID=1650675 என்ற வலைதளத்தைப் பார்க்கவும்.
பாதுகாப்பு அமைச்சகம்
இந்திய கடற்படை படகோட்ட சாம்பியன்ஷிப் 2022 போட்டி
இந்தியன் கடற்படை அகாடமி , எழிமலா, இந்திய கடற்படை படகோட்டம் சாம்பியன்ஷிப் 2022 போட்டியை அதிநவீன மரக்கார் வாட்டர்மேன்ஷிப் பயிற்சி மையத்தில் வரும் 18 ந்தேதி முதல் 21 வரை நடத்துகிறது. இந்த மெகா சாம்பியன்ஷிப் இந்திய கடற்படை படகோட்டம் சங்கத்தின் கீழ் நடைபெறுகிறது. கடற்படையின் IHQ MoD என்பது கிட்டத்தட்ட 100 படகோட்டிகளைக் கொண்ட மிகப்பெரிய உள்நாட்டு கடற்படை படகோட்டம் ஆகும். ஐஎன்ஏவின் 15 அதிகாரி பயிற்சியாளர்கள் இதில் பங்கேற்பார்கள்.
பங்கேற்பாளர்களின் தனிப்பட்ட திறன்கள் மற்றும் நிபுணத்துவம் பெண்களுக்கான ஐஎல்சிஏ 6 வகை படகுகள், ஆண்களுக்கான ஐஎல்சிஏ 7 வகை படகுகள் இதில் பங்கேற்கும்.
இந்த படகோட்டப் போட்டி விடுதலையின் அமிர்தப்பெருவிழா, கேலோ இந்தியாவை நினைவுகூரும் வகையில் இந்திய கடற்படையால் நடத்தப்படும் நிகழ்வுகளில் ஒன்றாகும்.
நுகர்வோர் நலன், உணவு மற்றும் பொது விநியோகம் அமைச்சகம்
நாடு முழுவதும் மாணவர்களுக்காக 6467 தர நிர்ணய கிளப்களை இந்திய தர நிர்ணய அமைவனம் நிறுவியுள்ளது
இந்திய தேசிய தர நிர்ணய அமைப்பான இந்திய தர நிர்ணய அமைவனம் , நாடு முழுவதும் உள்ள பள்ளிகள் மற்றும் கல்லூரிகளில் 6467 தர நிர்ணய கிளப்களை நிறுவியுள்ளதாக அறிவித்துள்ளது. சமூகத்தின் இளம் உறுப்பினர்களுக்கு வாழ்க்கைத் தரத்தை மேம்படுத்துவதில் தரங்களின் முக்கியத்துவத்தை உணர்த்தும் நோக்கத்துடன் நிலையான கிளப்கள் நிறுவப்படுகின்றன.
“குழந்தைகள் ஒரு வலுவான மற்றும் துடிப்பான இந்தியாவின் சிற்பிகள். நாடு முழுவதும் உள்ள பள்ளிகள் மற்றும் கல்லூரிகளில் தர நிர்ணய கிளப்களை உருவாக்கும் இந்திய தர நிர்ணய அமைவனத்தின் , தொலைநோக்குப் பார்வை கொண்ட முன்முயற்சி மூலம், இந்தியாவின் எதிர்காலத்தை அது ஒளிரச் செய்கிறது. தரநிலை மற்றும் அறிவியல் மனப்பான்மையை உருவாக்குதல் ஆகியவற்றின் முக்கியத்துவத்தை இளம் மனங்களில் விதைப்பதை இந்த புதுமையான முயற்சி நோக்கமாகக் கொண்டுள்ளது. தரப்படுத்தல் கொள்கைகளில் மூழ்கியுள்ள உணர்வு, விரைவான பொருளாதார வளர்ச்சியின் முக்கிய தூணாகும். நம் மாணவர்களிடையே தரம், தரநிலைகள் மற்றும் தரப்படுத்தல் குறித்த மதிப்பீட்டை வளர்ப்பதன் மூலம், நமது சமூகத்தை மாற்றும் சக்தி கொண்ட ஒரு தீப்பொறியைத் தூண்டுகிறோம்” என்று பி.ஐ.எஸ் ஒரு அதிகாரப்பூர்வ அறிக்கை மூலம் தெரிவித்துள்ளது.
2021-ஆம் ஆண்டில் தொடங்கப்பட்ட தர நிர்ணய கிளப்கள் முன்முயற்சி, நாடு முழுவதும் ஏற்கனவே குறிப்பிடத்தக்க தாக்கத்தை ஏற்படுத்தியுள்ளது என்று பி.ஐ.எஸ் மேலும் தெரிவித்தது. இந்த கிளப்களில் அறிவியல் பின்னணியிலிருந்து 1.7 லட்சத்துக்கும் மேற்பட்ட ஆர்வமுள்ள மாணவர்கள் உறுப்பினர்களாக உள்ளனர். அந்தந்த பள்ளிகளைச் சேர்ந்த அர்ப்பணிப்புள்ள அறிவியல் ஆசிரியர்களால் அவர்கள் வழிநடத்தப்படுகிறார்கள். அவர்களுக்கு பி.ஐ.எஸ் மூலம் சிறப்பு பயிற்சிகளும் வழங்கப்படுகின்றன. அவற்றில், பள்ளிகளில் 5,562 தர நிர்ணய கிளப்களும், பல்வேறு கல்லூரிகளில் 905 கிளப்களும், பொறியியல் கல்லூரிகளில் 384 கிளப்களும் உருவாக்கப்பட்டுள்ளன.
இந்த கிளப்களின் உறுப்பினர்கள் தரநிலை எழுத்துப் போட்டிகள், விநாடி வினாப் போட்டிகள், விவாதங்கள், கட்டுரை எழுதுதல் மற்றும் சுவரொட்டி தயாரித்தல் போன்ற பல்வேறு நடவடிக்கைகளில் ஈடுபடுகின்றனர்.
“நடைமுறைக் கற்றலின் முக்கியத்துவத்தை உணர்ந்து, பி.ஐ.எஸ், தனது நிதி உதவியை மேலும் நீட்டித்துள்ளது. தகுதி வாய்ந்த அரசு உயர்நிலை மற்றும் மேல்நிலைப் பள்ளிகள், தங்கள் அறிவியல் ஆய்வகங்களை மேம்படுத்துவதற்காக அதிநவீன ஆய்வக உபகரணங்கள் வடிவில் ஒரு முறை ஆய்வக மானியமாக அதிகபட்சம் ரூ.50,000/- வரை பெறும்” என்று அந்த அறிக்கையில் மேலும் தெரிவிக்கப்பட்டுள்ளது.
மேலும், கற்றல் சூழல் இனிமையாகவும், ஈடுபாட்டுடனும் இருப்பதை உறுதி செய்வதற்காக, தர நிர்ணய கிளப்கள் அமைக்கப்பட்டுள்ள அரசு நிறுவனங்களில் ‘மானக் கக்ஷா’ அமைக்க ரூ.1,00,000/- வரை பி.ஐ.எஸ் நிதி உதவி வழங்குகிறது. இத்திட்டத்தின் கீழ் பள்ளியில் உள்ள ஒரு அறையை ஸ்மார்ட் டிவி, ஒலி ஒளி அமைப்புமுறை, சரியான வெளிச்சம், சுவர்களை அலங்கரித்தல் போன்ற அடிப்படை வசதிகளை செய்து தர வேண்டும். இந்த இடங்கள் ஆர்வத்தையும், புதுமையையும் ஊக்குவிக்கும் வகையிலும், எதிர்கால தலைவர்களின் வளர்ச்சியை ஊக்குவிக்கும் வகையிலும் வடிவமைக்கப்பட உள்ளன” என்று அந்த அறிக்கையில் தெரிவிக்கப்பட்டுள்ளது.